EkBass/fiwiki-20250220-pages-articles huggingface dataset:
Emily Brydon

Emily Brydon (s. 27. huhtikuuta 1980 Fernie, Brittiläinen Kolumbia) on kanadalainen alppihiihtäjä, joka on parhaimmillaan vauhtilajeissa. Brydon saavutti Anja Pärsonin jälkeen hopeaa junioreiden MM-kilpailujen pujottelussa Kanadan Lac Beauport'ssa helmikuussa 2000. Uransa ensimmäisen maailmancupin palkintokorokepaikan hän sai oltuaan kolmas syöksylaskussa St. Moritzissa 16. joulukuuta 2000. Ensimmäisen voittonsa hän saavutti samalla paikkakunnalla supersuurpujottelussa 3. helmikuuta 2008. Kaudella 2004–2005 hän sijoittui alppiyhdistetyn cup-pisteissä kolmanneksi. Brydon on aikuisten arvokilpailuissa sijoittunut parhaimmillaan seitsemänneksi St. Antonin MM- kisojen 2001 alppiyhdistetyssä. Olympialaisissa hänen paras sijoituksensa on Torinon 2006 supersuurpujottelun yhdeksäs sija. == Saavutuksia == *Olympialaiset: **Torino 2006: supersuurpujottelu yhdeksäs, alppiyhdistetty 13. **Vancouver 2010: alppiyhdistetty 14. *MM-kilpailut: **St. Anton 2001: alppiyhdistetty seitsemäs, supersuurpujottelu 12. **St. Moritz 2003: alppiyhdistetty 11. **Santa Caterina 2005: syöksylasku 11., alppiyhdistetty 13. **Åre 2007: alppiyhdistetty kymmenes, supersuurpujottelu 13. **Val d'Isère 2009: syöksylasku 11., supersuurpujottelu 13. *Maailmancupin palkintosijat: **Syöksylasku: ***Kausi 2000–2001: St. Moritz kolmas ***Kausi 2006–2007: Tarvisio kolmas ***Kausi 2007–2008: Cortina d'Ampezzo kolmas ***Kausi 2009–2010: Lake Louise toinen ja kolmas **Supersuurpujottelu: ***Kausi 2005–2006: Val d'Isere kolmas ***Kausi 2007–2008: St. Moritz toinen & voitto **Alppiyhdistetty: ***Kausi 2004–2005: San Sicario kolmas **Kokonaiskilpailu: ***Kausi 2004–2005: alppiyhdistetyn cup kolmas ***Kausi 2007–2008: supersuurpujottelucup viides == Lähteet == * == Aiheesta muualla == *Virallinen sivusto Luokka:Kanadalaiset alppihiihtäjät Luokka:Vuonna 1980 syntyneet Luokka:Elävät henkilöt
Dave Wittenberg

David Richard Paul Wittenberg (s. 1. syyskuuta 1971 Johannesburg, Etelä- Afrikka) on yhdysvaltalainen ääninäyttelijä, joka palkittiin American Anime -palkinnolla vuonna 2007. ==Elämäkerta== Wittenberg syntyi Johannesburgissa, Etelä-Afrikassa, mutta vietti lapsuutensa Bostonissa. Jo viisivuotiaasta lähtien hän on puhunut oudoilla ja erilaisilla äänillä. Ollessaan collegessa hän toimi koulunsa radioasemalla juontajana ja kolme vuotta valmistumisensa jälkeen Wittenberg työskenteli Bostonin paikallisella radioasemalla WBCN. ===Ura=== Sittemmin hän siirtyi radion parista vuonna 2000 ääninäyttelijäksi ja teki ensimmäisen ääniroolinsa videopeliin Pro Skater 2. Tämän jälkeen Wittenberg on tehnyt muun muassa yli 100 dubbausroolia englanniksi animesarjoihin ja videopeleihin. Alkuperäisiä äänirooleja hän on tehnyt muun muassa animaatioihin, kuten Duck Dodgers, Legion of Super Heroes, Ben 10 ja Family Guy. Hänen ääntään voi kuulla myös Banzuke-kilpailuohjelmassa. == Lähteet == == Aiheesta muualla == * Anime News Network * TV.com * Crystalacids Luokka:Yhdysvaltalaiset ääninäyttelijät Luokka:Videopelien ääninäyttelijät Luokka:Vuonna 1971 syntyneet Luokka:Elävät henkilöt
Carson Daly

Carson Jones Daly (s. 22. kesäkuuta 1973 Santa Monica, Kalifornia) on yhdysvaltalainen televisiopersoona. Hän tuli tunnetuksi MTV:n VJ:nä ohjelmassa Total Request Live. Nykyisin Daly juontaa NBC-kanavalla Last Call with Carson Dalya sekä The Voice -laulukilpailua. == Yksityiselämä == Dalyn äiti, Pattie Daly Caruso, on selvinnyt rintasyövästä. Hänestä ja Carsonista on tullut tämän takia rintasyöpäaktivisteja. Dalylla on kolme lasta vaimonsa Siri Pinterin kanssa: vuonna 2009 syntynyt poika sekä vuosina 2012 ja 2014 syntyneet tyttäret. ==Lähteet== == Aiheesta muualla == * Carson Dalyn kotisivu * Carson Dalyn MySpace -sivusto * Last Call with Carson Dalyn virallinen kotisivu Luokka:Yhdysvaltalaiset juontajat Luokka:Vuonna 1973 syntyneet Luokka:Elävät henkilöt
Honda RA108

Honda RA108 on Formula 1 -auto, jota Honda-talli käytti kaudella . Auto julkistettiin 29. tammikuuta 2008 tallin päämajassa Brackleyssä Englannissa. Autoa kilpailuissa ajoivat brittiläinen Jenson Button ja brasilialainen Rubens Barrichello. Autolla saavutettiin 15 mm-pistettä, parhaana sijoituksena Barrichellon kolmostila sateisessa Britannian GP:ssä. ==Teknisiä tietoja== *Moottori: Honda RA808E, 2 400 cc (2,4 L) 32-venttiilinen 90° vapaasti hengittävä V8, teho yli 700 hv, max 19 000 rpm. *Vaihdelaatikko: seitsemän vaihteinen puoliautomaattinen, jossa on lisäksi peruutusvaihde. *Renkaat: Bridgestone, BBS vanteet *Jarrut: Alcon levyjarrut *Polttoaine: Eneos *Öljy: Eneos *Elektroniikka: MES-Microsoft *Sytystulppa: NGK *Pituus: 4 700 mm *Leveys: 1 800 mm *Korkeus: 950 mm *Akseliväli: 3 100 mm *Paino: 605 kg ==Formula 1 -tulokset== (Lihavointi tarkoittaa paalupaikkaa ja kursivointi kilpailun nopeinta kierrosta.) Kausi Talli Moottori Renkaat Kuljettajat 1 2 3 4 5 6 7 8 9 10 11 12 13 14 15 16 17 18 Pisteet Sijoitus 2008 Honda Honda RA808E V8 AUS MAL BHR ESP TUR MON CAN FRA GBR GER HUN EUR BEL ITA SGP JPN CHN BRA 14 9. Jenson Button Kesk. 10 Kesk. 6 11 11 11 Kesk. Kesk. 16 12 13 15 15 9 14 16 13 Rubens Barrichello Hyl. 13 11 Kesk. 14 6 7 14 3 Kesk. 16 16 Kesk. 17 Kesk. 13 11 15 ==Lähteet== ==Aiheesta muualla== *Kuvia autosta Luokka:Formula 1 -kausi 2008 Luokka:Hondan Formula 1 -autot
Natko Zrnčić-Dim

Natko Zrnčić-Dim (s. 7. maaliskuuta 1986) on kroatialainen alppihiihtäjä, joka on menestynyt parhaiten alppiyhdistetyn kilpailuissa. Zrnčić-Dim saavutti pronssia Val d'Isèren MM-kisojen 2009 superalppiyhdistetyssä. Samojen kisojen pujottelussa hän sijoittui 14:nneksi, syöksylaskussa 19:nneksi, supersuurpujottelussa 23:nneksi ja suurpujottelussa 27:nneksi. Garmisch- Partenkirchenin MM-kilpailuissa 2011 hän oli superalppiyhdistetyssä kahdeksas, supersuurpujottelussa 26:s ja syöksylaskussa 28:s. Torinon olympialaisissa 2006 hän oli suurpujottelussa 25:s, Vancouverissa 2010 pujottelussa 19:s ja yhdistetyssä 20:s, Sotšissa 2014 yhdistetyssä kymmenes, supersuurpujottelussa 19:s ja syöksylaskussa 29:s. Zrnčić-Dim saavutti uransa ensimmäisen maailmancupin palkintokorokepaikan oltuaan kolmas superyhdistetyn kilpailussa Val d'Isere'ssä 3. helmikuuta 2008. Bode Millerin voittama kilpailu oli Kroatialle menestyksekäs, sillä Ivica Kostelić sijoittui toiseksi. Zrnčić-Dim oli aiemmin sijoittunut maailmancupissa parhaimmillaan yhdeksänneksi niin ikään superyhdistetyssä muutamaa viikkoa aiemmin Wengenissä. Uransa toisen palkintosijan hän sai oltuaan kolmas Kitzbühelin alppiyhdistetyssä tammikuussa 2009. 4. joulukuuta 2009 Zrnčić-Dim oli kolmas Beaver Creekin superyhdistetyssä, 30. tammikuuta 2011 toinen Chamonix'n superyhdistetyssä ja 17. tammikuuta 2014 kolmas Wengenin superyhdistetyssä. Zrnčić-Dim sijoittui alppiyhdistetyn cupissa viidenneksi kaudella 2013–2014. Hän on yltänyt maailmancupin pisteille 22 kertaa yhdistetyssä, kymmenen kertaa syöksylaskussa. kolme kertaa pujottelussa ja kaksi kertaa supersuurpujottelussa (kauden 2013–2014 loppuun mennessä). == Lähteet == * Zrncic-Dim, Natko Zrncic-Dim, Natko Zrncic-Dim, Natko
Sam Jones

Samuel "Sam" Jones (24. kesäkuuta 1933 – 30. joulukuuta 2021) oli yhdysvaltalainen koripalloilija. Hän pelasi NBA:ssa vuosina 1957–1969 ja pääsi Basketball Hall of Fameen vuonna 1984. North Carolina Central Universitysta valmistuneen Jonesin ammattilaisjoukkueena oli Boston Celtics. Hän pelasi viidesti tähdistöottelussa, ja hänet nimettiin 1996 NBA:n kaikkien aikojen viidenkymmenen parhaimman pelaajan listalle. Celticsissä hän voitti kymmenen kertaa NBA:n mestaruuden. Jones valittiin 1970-luvun alussa NBA:n 25th Anniversary Teamiin. == Lähteet == Luokka:Yhdysvaltalaiset koripalloilijat Luokka:Vuonna 1933 syntyneet Luokka:Vuonna 2021 kuolleet
Mika Niskala

Mika Niskala (s. 28. maaliskuuta 1981 Maarianhamina) on entinen suomalainen jalkapalloilija. Hän oli pelipaikaltaan keskikenttäpelaaja. Niskala siirtyi Norjan 1. divisioonaan keväällä 2011, usean IFK Mariehamnissa vietetyn vuoden jälkeen. Niskala toimi myös kasvattajaseuransa kapteenina.IFK Mariehamn -kippari siirtyy ulkomaille Ilta-Sanomat. 30.03.2011. Hän palasi Maarianhaminaan vuonna 2012. Niskala pelasi 17 ottelua alle 21-vuotiaiden maajoukkueessa ja 41 poikamaaottelua. Hänen isänsä Kari Niskala oli myös jalkapalloilija. == Lähteet == * Veikkausliigan Hall of Fame == Aiheesta muualla == * Niskala Veikkausliigan sivuilla Luokka:Suomalaiset jalkapalloilijat Luokka:Ahvenanmaalaiset jalkapalloilijat Luokka:Vuonna 1981 syntyneet Luokka:Elävät henkilöt
Stefan Filipović

Stefan Filipović (s. 18. tammikuuta 1987 Podgorica) on montenegrolainen pop- laulaja. Hän opiskelee Cetinjen musiikkikorkeakoulussa ja hän aloitti laulamisen 7-vuotiaana. Hänet valittiin 27. tammikuuta 2008 edustamaan Montenegroa Eurovision laulukilpailuun 2008. == Singlet == *Ja Mogao Bih Sve *Ne Umijem *Za Nju *Šećer i Voće *Ne Mogu Bez Tebe *Nebo i More == Aiheesta muualla == *The Njegoskij Fund Network : "Stefan Filipovic Belgradiin toukokuussa" (en) *The Njegoskij Fund Network : "Stefan Filipovic’s Eurovision 2008 song finally revealed!" (en) *The Njegoskij Fund Network : "Stefan Filipovic’s Eurovision 2008 song presented in English version" (final version with lyrics) (en) Luokka:Montenegron euroviisuedustajat Luokka:Montenegrolaiset laulajat Luokka:Vuoden 2008 euroviisuedustajat Luokka:Vuonna 1987 syntyneet Luokka:Elävät henkilöt
Timo Tuomivaara

Timo Tuomivaara (7. huhtikuuta 1938 Posio - 3\. elokuuta 2004 Rovaniemi), "Pohjolan Houdini", oli suomalainen kahlekuningas ja taikurimestari. Tuomivaara aloitti esiintyvän taiteilijan uransa jo kuusivuotiaana löydettyään kotinsa ullakolta Ilmari Jäämaan kirjoittaman kirjan Taikurin kirja. Tuomivaara koki sykähdyttävän hetken vuonna 1952 Rovaniemen Kansantalossa. Iltamien pääesiintyjänä oli taikurimestari Solmu Mäkelä, jonka esiintyminen teki nuoreen 14-vuotiaaseen taikuriin niin voimakkaan vaikutuksen, että hän ei sen jälkeen epäröinyt antautua päätoimisesti esiintyvän taiteilijan ammattiin. Tuomivaara esiintyi laajoilla kiertueilla eri puolella Suomea 1950-luvun lopulta 1980-luvulle saakka. Hän esiintyi samoissa huveissa myös Repe Helismaan, Tapio Rautavaaran ja Esa Pakarisen kanssa, mutta teki myös omia Haaste-kiertueitaan. Yleisö sai tuoda näytöksiin omia lukkojaan ja ketjujaan, joihin Tuomivaara sidottiin, mutta kerta toisensa jälkeen hän vapautui kahleistaan. Tuomivaarasta tuli hetkessä kuuluisa, kun hän esiintyi television Jatkoaika-ohjelmassa. Hänet kahlittiin käsi- ja jalkarautoihin ja lisäksi postisäkkiin ja upotettiin jopa uima-altaaseen. Tämän Suomen televisiossa esitetyn vapautumisen jälkeen esiintymispyyntöjä sateli kaikkialta. Samana vuonna hän teki kiertueen muun muassa Japaniin, ja esiintyi sielläkin laajoille yleisöryhmille. Tuomivaara keräsi kiertuevuosiensa aikana laajan kokoelman erilaisia lukkoja ja kahleita sekä kahlekuninkaan rekvisiittaa. Usean tuhannen kilon painoiset välineet ovat löytäneet tiensä alan näyttelyihin ja odottavat lopullista sijoituspaikkaansa. Tuomivaaralle myönnettiin valtion taiteilijaeläke vuonna 1999. Suomen Taikapiiri jakaa vuosittain Timo Tuomivaaran nimeä kantavan palkinnon periksiantamattomasta ja sitkeästä puurtamisesta taikuuden ja estradiviihteen parissa. Se koostuu Tuomivaaran luovuttamista western-käsiraudoista puualustaan kiinnitettynä. Palkinnon suunnitteli ja toteutti Kimmo Viskari. Timo Tuomivaaran toivomuksesta ensimmäinen palkinnon saaja oli taikuri Solmu Mäkelä. == Lähteet == *Magic Shop - Timo Tuomivaara 60 vuotta. Markku Purho. ==Aiheesta muualla== * Timo Tuomivaaran muistokirjoitus Helsingin Sanomissa Luokka:Suomalaiset taikurit Luokka:Vuonna 1938 syntyneet Luokka:Vuonna 2004 kuolleet
Peter Caruana

Peter Richard Caruana (s. 15. lokakuuta 1956 Gibraltar) on gibraltarilainen poliitikko. Hän on toiminut puolueensa Gibraltarin sosiaalidemokraattien puheenjohtajana vuodesta 1991 ja Gibraltarin pääministerinä vuodesta 1996, jolloin puolue voitti vaalit ensimmäistä kertaa. Koulutukseltaan Caruana on asianajaja. Hänelle myönnettiin Queen's Counselin (QC) arvonimi vuonna 1998. Caruana syntyi Gibraltarilla, mutta hänen sukunsa on alun perin Maltalta. Koulutuksensa hän sai Gibraltarilla ja Britanniassa. Hän on naimisissa ja kuuden lapsen isä. == Aiheesta muualla == * Caruanan CV Gibraltarin hallituksen sivustolla Luokka:Gibraltarilaiset poliitikot Luokka:Vuonna 1956 syntyneet Luokka:Elävät henkilöt
Hind Laroussi

Hind Laroussi Tahiri (s. 3. joulukuuta 1984), taiteilijanimeltään Hind, on hollantilainen laulaja. == Aikaisempi elämä == Hind syntyi Goudassa Alankomaissa 3. joulukuuta 1984. Hänen isänsä on marokkolainen ja äiti hollantilainen. == Musiikkiura == Hind osallistui Alankomaiden Idols- kilpailuun vuonna 2002 ja eteni finaaleihin. Hänen debyyttialbuminsa Around The World (2003) sisältää pop- ja R&B;–lauluja. Hän laulaa myös portugaliksi ja arabiaksi. Albumi Around The World myi yli 40 000 kappaletta. == Eurovision laulukilpailu 2008 == Hind valittiin edustamaan Alankomaita Euroviisuihin Belgradiin 2008. == Diskografia == ===Singlet=== *"Summer all over again" (2003) *"Weak" (2004) *"Sure as" (2004) *"Give me a sign" (2005) *"Halfway Home" (2005) *"Habbaytek Besaif" (2006) *"Morgen" (2009) *"Don't Leave Me Behind" (2010) *"Wereldwijd orkest" (2011) *"Make it Count (2013) ===Albumit=== *Around The World (2003) *Halfway Home (2005) *Crosspop (2010) == Aiheesta muualla == *Hind Laroussin viralliset kotisivut Luokka:Alankomaalaiset poplaulajat Luokka:Alankomaiden euroviisuedustajat Luokka:Vuoden 2008 euroviisuedustajat Luokka:Vuonna 1984 syntyneet Luokka:Elävät henkilöt
Jordan 192

Jordan 192 oli brittiläisen Gary Andersonin suunnittelema ja Jordanin käyttämä auto kaudella 1992. Autoa ajoivat italialainen Stefano Modena ja brasilialainen Mauricio Gugelmin. Talli saavutti autolla ainoastaan yhden pisteen, joka saatiin kauden viimeisestä kilpailusta, Australian GP:stä. Talli käytti renkainaan Goodyearin renkaita esikoiskautensa tavoin. Kaudeksi 1992 Jordan sai uuden pääsponsorin Sasolin. Talli vaihtoi myös moottorintoimittajan säästösyistä Yamahaan. Tämä oli tallin menestyksen kannalta järkyttävä virhe. Luotettavuusongelmat riehuivat tallissa, mikä johti siihen, että suurimmaksi kaudelta saavutetuksi tilastoksi jäikin keskeytysten määrä - niitä talli saavutti 19 kappaletta. Ainoastaan Belgian GP:ssa molemmat kuljettajat selvisivät maaliin asti. Auto oli myös erittäin hidas, mikä johti osaltaan siheen, että Modena karsiutui kilpailusta peräti neljästi. Kauden päättäneessä Australian GP:ssa Modena pelasti tallin pisteettömältä kaudelta sijoittumalla kuudenneksi. Modenan saavuttaman pisteen ansiosta Jordan sijoittui valmistajien MM-sarjassa jaetulle 11. sijalle. Kauden lopuksi molemmat kuljettajat jättivät Formulat taakseen. ==Formula 1 -tulokset== Lihavointi tarkoittaa paalupaikkaa, kursivointi kilpailun nopeinta kierrosta. Kausi Talli Moottori Renkaat Kuljettajat 1 2 3 4 5 6 7 8 9 10 11 12 13 14 15 16 Pisteet Sijoitus 1992 Jordan Yamaha V12 RSA MEX BRA ESP SMR MON CAN FRA GBR GER HUN BEL ITA POR JPN AUS 1 11. Stefano Modena DNQ Kesk. Kesk. DNQ Kesk. Kesk. Kesk. Kesk. Kesk. DNQ Kesk. 15 DNQ 13 7 6 Mauricio Gugelmin 11 Kesk. Kesk. Kesk. 7 Kesk. Kesk. Kesk. Kesk. 15 10 14 Kesk. Kesk. Kesk. Kesk. ==Aiheesta muualla== * Jordan 192 - Formula One DataBase * Jordan 192 - ChicaneF1 * Jordan 192 - F1Olivier Luokka:Formula 1 -kausi 1992 Luokka:Jordanin Formula 1 -autot
Seurapiiriseikkailu

Seurapiiriseikkailu () on yhdysvaltalainen komedia-/draamaelokuva, joka sai ensi-iltansa vuonna 1937. Elokuvan käsikirjoituksen laati Leon Gordon Frederick Lonsdalen samannimisen näytelmän pohjalta, ja sen ohjasi Ryszard Bolesławski. Seurapiiriseikkailun pääosissa ovat Joan Crawford, William Powell ja Robert Montgomery. Elokuva on mustavalkoinen ja noin 98 minuutin (tunnin, 38 min.) mittainen. Seurapiiriseikkailu sai ensi-iltansa Yhdysvalloissa 19. helmikuuta vuonna 1937 ja Suomessa samaisena vuonna, 16. elokuuta. Tuotantoyhtiönä oli Metro-Goldwyn-Mayer. Lonsdalen näytelmän Seurapiiriseikkailun pohjalta on tehty kaksi muutakin elokuvaa vuosina 1929 ja 1951. Vuoden 1929 elokuvan pääroolissa näyttelee Norma Shearer ja Vuoden 1951 elokuvan, Vakka kantensa valitsee (The Law and the Lady), näyttelee Greer Garson. == Juoni == Seurapiiriseikkailu kertoo Joan Crawfordin näyttelemästä jalokivivarkaasta Fay Cheyneysta, joka soluttautuu seurapiireihin päämääränään varastaa arvokas koru. == Näyttelijät == ==Lähteet== ==Aiheesta muualla== * * *Seurapiiriseikkailu TCM Movie Databasessa Luokka:Yhdysvaltalaiset draamakomediaelokuvat Luokka:Vuoden 1937 yhdysvaltalaiset elokuvat Luokka:Yhdysvaltalaiset mustavalkoelokuvat Luokka:Richard Boleslawskin ohjaamat elokuvat Luokka:Metro-Goldwyn-Mayerin elokuvat
Ruotsin Grand Prix 1976

Ruotsin Grand Prix 1976 oli Formula 1 -sarjan osakilpailu, joka ajettiin 13. kesäkuuta 1976 Scandinavian Racewayn radalla. Kilpailun voitti Jody Scheckter. Kilpailu oli ensimmäinen (ja ainoa), jossa on voittanut kuusipyöräinen auto. Suurimman osan kierroksista johdossa oli Mario Andretti, joka joutui kuitenkin keskeyttämään kierroksella 45.Voiton myötä Scheckter nousi kuljettajien MM- pisteissä toiseksi. == Tulokset == Sija Nro Kuljettaja Talli Kierrokset Aika/keskeytys Lähtöruutu Pisteet 1 3 Jody Scheckter Tyrrell-Ford 72 1.46.53,729 1 9 2 4 Patrick Depailler Tyrrell-Ford 72 + 19,766 4 6 3 1 Niki Lauda Ferrari 72 + 33,866 5 4 4 26 Jacques Laffite Ligier-Matra 72 + 55,819 7 3 5 11 James Hunt McLaren-Ford 72 + 59,483 8 2 6 2 Clay Regazzoni Ferrari 72 + 1.00,366 11 1 7 10 Ronnie Peterson March-Ford 72 + 1.03,493 9 8 8 Carlos Pace Brabham-Alfa Romeo 72 + 1.11,613 10 9 16 Tom Pryce Shadow-Ford 71 + 1 krs. 12 10 9 Vittorio Brambilla March-Ford 71 + 1 krs. 15 11 12 Jochen Mass McLaren-Ford 71 + 1 krs. 13 12 17 Jean-Pierre Jarier Shadow-Ford 71 + 1 krs. 14 13 19 Alan Jones Surtees-Ford 71 + 1 krs. 18 14 35 Arturo Merzario March-Ford 70 Moottori 19 15 18 Brett Lunger Surtees-Ford 70 + 2 krs. 24 Kesk. 24 Harald Ertl Hesketh-Ford 54 Ulosajo 23 Kesk. 34 Hans Joachim Stuck March-Ford 52 Moottori 20 Kesk. 5 Mario Andretti Lotus-Ford 45 Moottori 2 Ret 22 Chris Amon Ensign-Ford 38 Ulosajo 3 Kesk. 21 Michel Leclère Wolf- Williams-Ford 20 Moottori 25 Kesk. 37 Larry Perkins Boro-Ford 18 Moottori 22 Kesk. 30 Emerson Fittipaldi Fittipaldi-Ford 10 Ohjautuvuus 21 Kesk. 32 Loris Kessel Brabham-Ford 5 Ulosajo 26 Kesk. 6 Gunnar Nilsson Lotus-Ford 2 Ulosajo 6 Kesk. 7 Carlos Reutemann Brabham-Alfa Romeo 2 Moottori 16 Kesk. 28 John Watson Penske-Ford 0 Ulosajo 17 == Muuta == * Jody Scheckterin ensimmäinen paalupaikka (samalla hänestä tuli 50.s paalupaikan ajanut kuljettaja) == Lähteet == Ruotsin GP 1976 – F1-ruutu Luokka:Ruotsin Grand Prix Luokka:Formula 1 -kausi 1976
Ranskan Grand Prix 1976

Ranskan Grand Prix 1976 oli Formula 1 -sarjan osakilpailu, joka ajettiin 4. heinäkuuta 1976 Circuit Paul Ricardin radalla. Kilpailun voitti paalulta startannut James Hunt. == Tulokset == Sija Nro Kuljettaja Talli Kierrokset Aika/keskeytys Lähtöruutu Pisteet 1 11 James Hunt McLaren-Ford 54 1.40.58,60 1 9 2 4 Patrick Depailler Tyrrell-Ford 54 + 12,70 3 6 3 28 John Watson Penske- Ford 54 + 23,55 8 4 4 8 Carlos Pace Brabham-Alfa Romeo 54 + 24,82 5 3 5 5 Mario Andretti Lotus-Ford 54 + 43,92 7 2 6 3 Jody Scheckter Tyrrell-Ford 54 + 55,07 9 1 7 34 Hans Joachim Stuck March-Ford 54 + 1.21,55 17 8 16 Tom Pryce Shadow-Ford 54 + 1.30,67 16 9 35 Arturo Merzario March-Ford 54 + 1.53,57 20 10 20 Jacky Ickx Wolf-Williams-Ford 53 + 1 krs. 19 11 7 Carlos Reutemann Brabham-Alfa Romeo 53 + 1 krs. 10 12 17 Jean-Pierre Jarier Shadow-Ford 53 + 1 krs. 15 13 21 Michel Leclère Wolf-Williams-Ford 53 + 1 krs. 22 14 26 Jacques Laffite Ligier-Matra 53 + 1 krs. 13 15 12 Jochen Mass McLaren-Ford 53 + 1 krs. 14 16 18 Brett Lunger Surtees-Ford 53 + 1 krs. 23 17 25 Guy Edwards Hesketh-Ford 53 + 1 krs. 25 18 22 Patrick Neve Ensign-Ford 53 + 1 krs. 26 19 10 Ronnie Peterson March-Ford 51 Polttoaineen syöttö 6 Kesk. 19 Alan Jones Surtees-Ford 44 Ripustukset 18 Kesk. 9 Vittorio Brambilla March- Ford 28 Öljynpaine 11 Kesk. 30 Emerson Fittipaldi Fittipaldi-Ford 21 Öljynpaine 21 Kesk. 38 Henri Pescarolo Surtees-Ford 19 Ripustukset 24 Kesk. 2 Clay Regazzoni Ferrari 17 Moottori 4 Kesk. 1 Niki Lauda Ferrari 8 Moottori 2 Kesk. 6 Gunnar Nilsson Lotus-Ford 8 Vaihteet 12 Kesk. 24 Harald Ertl Hesketh-Ford 4 Voimansiirto 29 DNQ 33 Damien Magee Brabham-Ford DNQ 31 Ingo Hoffmann Fittipaldi-Ford DNQ 32 Loris Kessel Brabham-Ford == Muuta == *John Watsonin ensimmäinen palkintosija == Lähteet == Ranskan GP 1976 – F1-ruutu ===Viitteet=== Luokka:Ranskan Grand Prix Luokka:Formula 1 -kausi 1976
Hyökkäyksen linja

Hyökkäyksen linja on viidestä linjamiehestä koostuva amerikkalaisen jalkapallon hyökkäysmiehistö. Hyökkäyksen linjan tehtävänä on juoksupeleissä blokata puolustajia pois pallonkantajan tieltä ja heittopeleissä suojata pelinrakentajaa (QB). Hyökkäyksen linjan keskimmäinen pelaaja on sentteri, joka antaa aloitussyötön pelinrakentajalle. Sentterin molemmille puolille asettuu yksi sisempi hyökkäyksen linjamies () ja uloimpana hyökkäyksen linjassa ovat kookkaimmat linjan pelaajat, ulommat hyökkäyksen linjamiehet (). Hyökkäyksen linjassa usein nähdään myös sisempää laitahyökkääjää (TE) uloimman linjamiehen (T) vieressä. Pelin aikana linjamiehen liike on usein vain pari askelta kolmipiste asennosta. Linjamiehet ovat tyypillisesti kooltaan joukkueen isoimpia pelaajia, usein yli 100 kg jopa lähellä 140 kg. Linjamieheltä vaaditaan hyvää ketteryyttä ja tasapainoa. Lisäksi linjamiestä tarvitaan juoksemaan pallonkantajan edellä, joten juoksunopeuttakin pitää tarvittaessa löytyä. Moderneissa juoksupeleissä linjamiehistä usein Guardille tulee rooli blokata tilaa pallonkantajalle. === Juoksupelit === Juoksupeleissä linjamiesten päätehtävä on luoda tyhjä tila tai "reikä" pallonkantajalle. Heidän rooli voivat työntää myös puolustusta taaksepäin tai sivulle, jotta pallonkantaja pääsee heistä ohi. === Heittopelit === Heittopeleissä linjamiesten pitää pysäyttää puolustuksen pelaajat varsinkin pelinrakentajan säkitykseltä (sack) ennen kuin hän heittää pallon. Yksinkertaisesti hyökkäyksen linjan päätehtävä on hidastaa tai estää puolustusta pääsemästä käsiksi pelinrakentajaan, jotta hänellä on aikaa katsoa sopiva pallon vastaanottaja ja heittää pallo hänelle. ==Hyökkäyksen linjamiesten sijoittuminen== Tiedosto:Football-Formation-C.svg|Sentterin pelipaikka perinteisessä I-muodostelmassa Tiedosto:Football-Formation-OG.svg|Sisemmät hyökkäyksen linjamiehet eli Guardit Tiedosto:Football-Formation-OT.svg|Ulommat hyökkäyksen linjamiehet eli Tacklet Tiedosto:Linemen.jpg|Linjamiesten ryhmittyminen toisiaan vastaan. Hyökkäyksen linjamiehet vihreällä ja puolustuksen linjamiehet punaisella Luokka:Amerikkalaisen jalkapallon pelipaikat
Switchblade Symphony

Switchblade Symphony oli sanfranciscolainen yhtye, joka soitti pääosin goottirockia. Solistina toimi Tina Root, ja koskettimia soitti Susan Wallace. Switchblade Symphony hajosi marraskuussa 1999. ==Diskografia== ===CD- ja EP- levyt=== * Serpentine Gallery 1995 * Scrapbook 1997 * Bread and Jam for Frances 1997 * The Three Calamities 1999 * Sinister Nostalgia 2001 * Sweet Little Witches 2003 (live) * Serpentine Gallery Deluxe 2005 ===Sinkut=== * Clown 1996 * Drool 1997 ===Muut=== * Fable 1991 (demo) * Elegy 1992 (demo) * Girlscout 1998 ===Kokoelmissa=== * 1995 - Gothic Rock Volume 2: 80's Into 90's * 1995 - (Re-released in 2006) - Gothik * 1996 - Wired Injections Luokka:Yhdysvaltalaiset rockyhtyeet
Britannian Grand Prix 1976

Britannian Grand Prix 1976 oli Formula 1 -sarjan osakilpailu, joka ajettiin 18. heinäkuuta 1976 Brands Hatchin radalla. Kilpailun voitti Niki Lauda. ==Tulokset== Sija Nro Kuljettaja Talli Kierrokset Aika/keskeytys Lähtöruutu Pisteet DSQ 11 James Hunt McLaren-Ford 76 Hylättiin 2 1 1 Niki Lauda Ferrari 76 1.44.19,66 1 9 2 3 Jody Scheckter Tyrrell-Ford 76 + 16,18 8 6 3 28 John Watson Penske-Ford 75 + 1 krs. 11 4 4 16 Tom Pryce Shadow-Ford 75 + 1 krs. 20 3 5 19 Alan Jones Surtees-Ford 75 + 1 krs. 19 2 6 30 Emerson Fittipaldi Fittipaldi-Ford 74 + 2 krs. 21 1 7 24 Harald Ertl Hesketh-Ford 73 + 3 krs. 23 8 8 Carlos Pace Brabham-Alfa Romeo 73 + 3 krs. 16 9 17 Jean-Pierre Jarier Shadow-Ford 70 + 6 krs. 24 Kesk. 6 Gunnar Nilsson Lotus-Ford 67 Moottori 14 Kesk. 10 Ronnie Peterson March-Ford 60 Polttoaineen syöttö 7 Kesk. 18 Brett Lunger Surtees-Ford 55 Vaihteet 18 Kesk. 4 Patrick Depailler Tyrrell-Ford 47 Moottori 5 Kesk. 7 Carlos Reutemann Brabham-Alfa Romeo 46 Öljynpaine 15 Kesk. 35 Arturo Merzario March-Ford 39 Moottori 9 DSQ 2 Clay Regazzoni Ferrari 36 Öljynpaine 4 DSQ 26 Jacques Laffite Ligier-Matra 31 Ripustukset 13 Kesk. 9 Vittorio Brambilla March-Ford 22 Ulosajo 10 Kesk. 38 Henri Pescarolo Surtees-Ford 16 Polttoaineen syöttö 26 Kesk. 22 Chris Amon Ensign- Ford 8 Vesivuoto 6 Kesk. 5 Mario Andretti Lotus-Ford 4 Vesivuoto 3 Kesk. 12 Jochen Mass McLaren-Ford 1 Kytkin 12 Kesk. 34 Hans Joachim Stuck March- Ford 0 Ulosajo 17 Kesk. 25 Guy Edwards Hesketh-Ford 0 Ulosajo 25 DNQ 20 Jacky Ickx Wolf-Williams-Ford DNQ 13 Divina Galica Surtees-Ford DNQ 40 Mike Wilds Shadow-Ford DNQ 33 Lella Lombardi Brabham-Ford ==Lähteet== Britannian GP 1976 - F1-ruutu Luokka:Britannian Grand Prix Luokka:Formula 1 -kausi 1976 Luokka:Kentin kreivikunta
Jani Lyyski

Jani Pekka Lyyski (s. 16. maaliskuuta 1983 Maarianhamina) on suomalainen uransa päättänyt jalkapalloilija, joka edusti viimeksi Veikkausliigassa pelaavaa IFK Mariehamnia ja päätti uransa kauden 2017 lopuksi. Hän oli pelipaikaltaan keskuspuolustaja. Lyyski aloitti uransa IFK Mariehamnissa, jota hän edusti ensin vuosina 1998-1999 ja 2002-2008. Lyyski oli mukana rakentamassa joukkueen menestystä ja nousua Kakkosesta Veikkausliigaan vuosina 2003-2005. Lyyski kaipasi kauden 2008 lopussa uusia haasteita ja siirtyi Vaasan Palloseuraan. Ura Vaasassa jäi yhteen kauteen, ja kaudeksi 2010 Lyyski siirtyi Ruotsin pääsarjaan Djurgårdens IF:ään. Ruotsissa Lyyski viihtyi kaksi kautta, mutta peliajan vähennyttyä hän palasi kaudeksi 2012 takaisin IFK Mariehamniin. Lyyski on pelannut 42 poikamaaottelua. Veikkausliigassa hän on pelannut 81 ottelua. Miesten A-maaoukkueessa hän debytoi tammikuussa 2010 ystävyysottelussa Etelä-Koreaa vastaan. Lyyskin isä Pekka Lyyski on jalkapallovalmentaja, joka muistetaan parhaiten IFK Mariehamnin päävalmentajana toimimisesta 2002–2015. == Lähteet == * Veikkausliigan Hall of Fame * Lyyski Vaasan Palloseuran sivuilla ===Viitteet=== == Aiheesta muualla == * Lyyski Veikkausliigan sivuilla * Pelaajaesittely Vaasan Palloseuran sivuilla * Pelaajaesittely Djurgårdens IF:n sivuilla Luokka:Suomalaiset jalkapalloilijat Luokka:Ahvenanmaalaiset jalkapalloilijat Luokka:Jalkapallon Suomen mestarit Luokka:Jalkapallon Suomen Cupin mestarit Luokka:Vuonna 1983 syntyneet Luokka:Elävät henkilöt
Joaquín Capilla

Joaquín Capilla Pérez (23. joulukuuta 1928 – 8. toukokuuta 2010) oli meksikolainen uimahyppääjä. Hän voitti olympiakultansa (Melbourne 1956) lisäksi pronssia 1948 kerroshypyissä ja 1956 sekä hopeaa 1952. Capilla voitti neljä kultamitalia myös Pan-Amerikan kisoissa 1951 ja 1955. Hänet kelpuutettiin International Swimming Hall of Fameen vuonna 1976. == Lähteet == Luokka:Meksikolaiset olympiavoittajat Luokka:Meksikolaiset uimahyppääjät Luokka:Vuonna 1928 syntyneet Luokka:Vuonna 2010 kuolleet
Saksan Grand Prix 1976

Saksan Grand Prix 1976 oli Formula 1 -sarjan osakilpailu, joka ajettiin 1. elokuuta 1976 Nürburgringin radalla. Kilpailun voitti James Hunt. MM-sarjaa johtanut Niki Lauda ajoi toisella kierroksella ulos, ja loukkaantui vakavasti. Lauda oli kuolla saamiinsa vammoihin mutta palasi formularadoille vain 42 vuorokauden jälkeen Italian GP:ssä. Vuoden 1976 kilpailu oli viimeinen Nürburgringin vanhalla liian vaaralliseksi koetulla Nordschleife-radalla ajettu F1-osakilpailu. Uudistetulla GP-radalla ajettiin ensimmäistä kertaa kaudella 1984. ==Tulokset== Sija Nro Kuljettaja Talli Kierrokset Aika/keskeytys Lähtöruutu Pisteet 1 11 James Hunt McLaren-Ford 14 1.41.42,7 1 9 2 3 Jody Scheckter Tyrrell-Ford P34 14 + 27,7 8 6 3 12 Jochen Mass McLaren- Ford 14 + 52,4 9 4 4 8 Carlos Pace Brabham-Alfa Romeo 14 + 54,2 7 3 5 6 Gunnar Nilsson Lotus-Ford 14 + 1.57,3 16 2 6 77 Rolf Stommelen Brabham-Alfa Romeo 14 + 2.30,3 15 1 7 28 John Watson Penske-Ford 14 + 2.33,9 19 8 16 Tom Pryce Shadow-Ford 14 + 2.48,2 18 9 2 Clay Regazzoni Ferrari 14 + 3.46,0 5 10 19 Alan Jones Surtees-Ford 14 + 3.47,3 14 11 17 Jean-Pierre Jarier Shadow-Ford 14 + 4.51,7 23 12 5 Mario Andretti Lotus-Ford 14 + 4.58,1 12 13 30 Emerson Fittipaldi Fittipaldi-Ford 14 + 5.25,2 20 14 40 Alessandro Pesenti-Rossi Tyrrell-Ford 13 + 1 krs. 26 15 25 Guy Edwards Hesketh-Ford 13 + 1 krs. 25 Kesk. 20 Arturo Merzario Wolf-Williams-Ford 3 Jarrut 21 Kesk. 9 Vittorio Brambilla March-Ford 1 Ulosajo 13 Kesk. 4 Patrick Depailler Tyrrell-Ford 0 Ulosajo 3 Kesk. 7 Carlos Reutemann Brabham-Alfa Romeo 0 Polttoaineen syöttö 10 Kesk. 10 Ronnie Peterson March-Ford 0 Ulosajo 11 Kesk. 34 Hans Joachim Stuck March-Ford 0 Kytkin 4 Kesk. 26 Jacques Laffite Ligier-Matra 0 Vaihteet 6 Kesk. 22 Chris Amon Ensign-Ford (1) Vetäytyi 17 Kesk. 1 Niki Lauda Ferrari (1) Ulosajo 2 Kesk. 18 Brett Lunger Surtees-Ford (1) Ulosajo 24 Kesk. 24 Harald Ertl Hesketh-Ford (1) Ulosajo 22 DNQ 33 Lella Lombardi Brabham-Ford DNQ 38 Henri Pescarolo Surtees-Ford ==Lähteet== * Saksan GP 1976 - F1-ruutu Luokka:Saksan Grand Prix Luokka:Formula 1 -kausi 1976
Falk Hoffmann

Falk Hoffmann (s. 29. elokuuta 1952) on saksalainen uimahyppääjä. Hän syntyi Chemnitzissä ja edusti Itä-Saksaa kesäolympialaisissa vuosina 1972, 1976 ja 1980. Hoffmann ylsi olympiakultaan Moskovassa 1980. Olympiakisojen ulkopuolella hän saavutti kaksi MM-hopeaa ja yhden pronssin sekä EM- kilpailuista yhden kullan, hopean ja pronssin. == Lähteet == * Luokka:Itäsaksalaiset uimahyppääjät Luokka:Itäsaksalaiset olympiavoittajat Luokka:Vuonna 1952 syntyneet Luokka:Elävät henkilöt
Willy Jobst

Willy Jobst (myös Willi Jobst, Willibald Jobst tai Wilhelm Jobst, 27. lokakuuta 1912 Eger, Egerland, Tšekkoslovakia – 28. toukokuuta 1947 Landsberg am Lech, Saksa) oli SS-Hauptsturmführer ja lääkäri (Dr. med.), joka tuomittiin kuolemaan Mauthausenin keskitysleirillä tekemistään sotarikoksista. Jobst palveli muun muassa SS-divisioona Leibstandarte Adolf Hitlerissä sekä Mauthausenin, Gross-Rosenin, Stutthofin, Auschwitzin ja Ebenseen keskitysleireillä vuosina 1941–1945. Hänet tuomittiin kuolemaan Dachaun sotaoikeudenkäynnissä vankien pahoinpitelystä, kiduttamisesta ja murhista 13. toukokuuta 1946 ja hänet hirtettiin Landsbergin vankilassa 28. toukokuuta 1947. == Lähteet == Luokka:Saksalaiset lääkärit Luokka:Saksalaiset teloitetut Luokka:Sotarikoksista teloitetut Luokka:Vuonna 1912 syntyneet Luokka:Vuonna 1947 kuolleet
Koit Toome

Koit Toome (s. 3. tammikuuta 1979 Tallinna) on virolainen laulaja ja musikaalinäyttelijä. Hänen musiikkiuransa alkoi vuonna 1995. Hän edusti Viroa Euroviisuissa Birminghamissa 1998 kappaleella "Mere lapsed".Eurovisio 1998 Koit Toome on esiintynyt myös paljon laulaja Maarja-Liis Ilusin kanssa. Vuonna 2011 kesällä hän julkaisi kappaleen Valged ööd Getter Jaanin kanssa. Vuoden 2017 Euroviisuissa hän edusti Viroa Laura Põldveren kanssa kappaleella "Verona". == Lähteet == Luokka:Virolaiset laulajat Luokka:Viron euroviisuedustajat Luokka:Vuonna 1979 syntyneet Luokka:Elävät henkilöt Luokka:Vuoden 1998 euroviisuedustajat Luokka:Vuoden 2017 euroviisuedustajat
Hubert Opperman

Hubert Ferdinand Opperman (29. toukokuuta 1904 Rochester, Victoria – 18. huhtikuuta 1996 Melbourne) oli australialainen maantiepyöräilijä, diplomaatti ja Liberaalisen puolueen poliitikko. Hän voitti muun muassa vuoden 1928 Bol d'Or -ajon ja vuoden 1931 Pariisi-Brest-Pariisin. Opperman istui Australian parlamentissa vuosina 1949–1967. Hän toimi vuosina 1960–1963 liikennöinti- ja vuosina 1963–1966 maahanmuuttoministerinä. Politiikasta vetäydyttyään hän toimi vielä viiden vuoden ajan Australian suurlähettiläänä Maltaan. Opperman kuoli 91 vuoden ikäisenä huhtikuussa 1996. == Lähteet == Luokka:Australialaiset maantiepyöräilijät Luokka:Australialaiset poliitikot Luokka:Australian ministerit Luokka:Suurlähettiläät Luokka:Vuonna 1904 syntyneet Luokka:Vuonna 1996 kuolleet
Watershed

Watershed on ruotsalaisen metalliyhtye Opethin yhdeksäs studioalbumi, joka julkaistiin Euroopassa 30. toukokuuta 2008. Albumi julkaistiin edellisen studioalbumi Ghost Reveriesin tapaan Roadrunner Recordsin levymerkillä. Albumin päälauluntekijänä ja -sanoittajana toimii yhtyeen laulaja-kitaristi Mikael Åkerfeldt. Albumi on historian ensimmäinen Opeth-julkaisu, jossa vuonna 2007 yhtyeestä eronnut kitaristi Peter Lindgren ei ole mukana. Lindgrenin korvanneelle kitaristi Fredrik Åkessonille julkaisu on ensimmäinen Opethissa. Åkesson mainitaan myös albumin "Porcelain Heart" -kappaleen toisena säveltäjänä. Albumin kansitaiteen teki jälleen Travis Smith yhdessä Åkerfeldtin kanssa. Albumin seitsemän kappaleen lisäksi yhtye nauhoitti Åkerfeldtin sekä yhtyeen kosketinsoittaja Per Wibergin kirjoittaman "Derelict Herds" -kappaleen. Tämän lisäksi yhtye nauhoitti cover-kappaleet "Bridge of Sighs" (Robin Trower), "Den ständiga resan" (Marie Fredriksson) ja "Would?" (Alice in Chains). Albumista on saatavilla myös 5.1-surroundmiksaus DVD- levyllä. Albumin tuottajana ja miksaajana toimi yhdessä Åkerfeldtin kanssa Jens Bogren, joka miksasi myös Ghost Reveriesin. Albumi ylsi ilmestymisviikollaan Suomen albumilistan ykköseksi. Edeltäjänsä Ghost Reveriesin tavoin albumi on saanut paljon ylistäviä arvosteluja osakseen.Levyn arvosteluja amazon.comissa Viitattu 16.7.2008 Albumilta julkaistiin kolme singleä, Porcelain Heart, Mellotron Heart sekä Burden, joka julkaistiin ainoastaan digitaalisena latauksena. ==Kappaleet== Kaikki kappaleet kirjoittanut Mikael Åkerfeldt, ellei toisin mainita. # # # # # # # === Special Edition === # * # # Kolme ensimmäistä kappaletta on julkaistu albumin rajoitetun painoksen kylkiäisenä tulevalla DVD:llä. Alice in Chains -cover julkaistiin Burden-singlen B-puolena. === Special edition bonus DVD === # # # # # == Kokoonpano == * Mikael Åkerfeldt – laulu, kitarat * Martin Mendez – basso * Per Wiberg – koskettimet * Martin Axenrot – rummut * Fredrik Åkesson – kitarat === Vierailevat muusikot === * Nathalie Lorichs – laulu kappaleessa "Coil" * Lisa Almberg – Englannintorvi, oboe * Christoffer Wadensten – huilu * Karin Svensson – viulu * Andreas Tengberg – sello == Arvostelut == * Metacritic: 82/100Metacritic aggregate * Allmusic: Allmusic review * Imperiumi.net: Imperiumi.net * Pitchfork Media: 7.5/10Pitchfork Media * Soundi: Soundi * Sputnikmusic: Sputnikmusic == Lähteet == == Aiheesta muualla == * * Luokka:Opethin albumit Luokka:Vuoden 2008 albumit
Rajaton rakkaus

__NOTOC__ Rajaton rakkaus on Timo Rautiainen & Trio Niskalaukauksen single, joka on julkaistu vuonna 2000. Kappaleen sanoitus kertoo miehestä, joka on mennyt naimisiin virolaisen naisen kanssa, mutta nainen ei halunnut muuttaa Suomeen eikä mies viihtynyt Virossa. Lopussa kertoja luultavasti hirttäytyy. B-puoli Viimeinen päivä taivaan on cover-versio Barathrum-yhtyeen kappaleesta Last Day in Heaven. == Kappaleet == # # == Aiheesta muualla == * Rajaton rakkaus discogs.com -sivustolla Luokka:Vuoden 2000 kappaleet Luokka:Timo Rautiainen & Trio Niskalaukauksen kappaleet
Tähkähelmikkä

Tähkähelmikkä (Melica ciliata) on Keski- ja Etelä-Euroopassa ja Pohjois- Afrikassa yleinen heinäkasvi. Suomessa laji on erittäin harvinainen ja rauhoitettu.Ympäristöministeriö: Luonnonsuojeluasetuksessa rauhoitetut lajit Viitattu 21.9.2009. == Ulkonäkö ja koko == Tähkähelmikkä on monivuotinen heinä, joka kasvaa mätästäen 50–70 cm korkeaksi. Korret ovat pystyjä ja jäykkiä. Lehdet ovat kouruiset, harmaanvihreät ja 1–2 mm leveitä. Lehden alapinta on kalju, yläpinta tiheäkarvainen. Kieleke on risalaitainen. Kukinto on 4–7 cm pitkä, toispuoleinen, tähkämäinen röyhy, joka vaalenee kesän mittaan. Kukinnon tähkylät ovat sirottavia, heikosti sinipunaisia tai kellertäviä. Kukan ulkohelve on pitkäkarvainen, mikä saa tähkän vaikuttamaan pörröiseltä kasvin heilimöidessä. Tähkähelmikkä kukkii heinäkuussa.Retkeilykasvio 1998, s. 592.Bonn 1997, s. 187. == Levinneisyys == Tähkähelmikän päälevinneisyysalue kattaa lähes koko Etelä- ja Keski-Euroopan Portugalista ja Ranskasta aina Romaniaan ja Länsi-Ukrainaan saakka. Lajia tavataan myös Luoteis-Afrikassa Marokossa, Algeriassa ja Tunisiassa sekä Turkissa. Ruotsissa lajilla laajempi erillinen esiintymisalueensa, jossa se on yleisimmillään Öölannin ja Gotlannin saarilla.Den virtuella floran: Grusslok Viitattu 21.9.2009. Virosta tähkähelmikkä on hävinnyt. Suomessa luonnonvarainen tähkähelmikkä on äärimmäisen uhanalainen, ja sitä tavataan vain yhdellä kasvupaikalla Tammisaaresta.Metsähallitus. Uhanalaiset kasvit: Tähkähelmikkä Viitattu 21.9.2009. Tämä pysyvä esiintymä löydettiin vuonna 1927. Satunnaisena tähkähelmikkää on tavattu Turusta, Naantalista ja Satakunnasta. == Elinympäristö == Tähkähelmikkä kasvaa kuivilla, aurinkoisilla ja avoimilla rinteillä ja jyrkänteillä. Kasvupaikat ovat usein kalkkipitoisia. Levinneisyysalueensa kaakkoisosissa tähkähelmikkä viihtyy aroilla. Suomen ainoa kasvupaikka sijaitsee nykyään luonnonsuojelualueella. == Käyttö == Tähkähelmikkää viljellään myös koristekasvina.Mustilan taimitarha == Lähteet == * Bonn, Thomas: Tähkähelmikkä. Teoksessa Uhanalaiset kasvimme. Toim. Terhi Ryttäri ja Taina Kettunen. Suomen ympäristökeskus, Helsinki 1997, s. 187. * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. === Viitteet === == Aiheesta muualla == * Kasviatlas 2020: Tähkähelmikän (Melica ciliata) levinneisyys Suomessa. * ITIS: Melica ciliata * United States Department of Agriculture (USDA): Melica ciliata * Flora of China: Melica ciliata Luokka:Helmikät Luokka:Suomen äärimmäisen uhanalaiset kasvit
Tapio Piipponen

Ville Juha Tapio Piipponen (s. 21. kesäkuuta 1957 Sotkamo) on suomalainen ampumahiihtäjä, joka kilpaili kansainvälisellä huipputasolla 1980-luvulla. Piipponen saavutti pronssia Ruhpoldingin MM-kisoissa 1985 normaalimatkalla, 20 kilometrin kilpailussa, Juri Kaškarovin ja Frank-Peter Roetschin jälkeenBiathlon World Championships Men 20 km Sports123 Olympiakisoissa Piipponen oli Sarajevossa 1984 kahdestoista normaalimatkalla ja viidestoista sprintissä (10 km). Calgaryssä 1988 hän sijoittui seitsemänneksi 10 kilometrillä ja kahdeksanneksi 20 kilometrillä == Lähteet == Luokka:Suomalaiset ampumahiihtäjät Luokka:Vuonna 1957 syntyneet Luokka:Elävät henkilöt
FIRST Robotics Competition

FIRST Robotics Competition on vuosittain järjestettävä tekniikan alan kilpailu. Sen on järjestänyt FIRST-organisaatio vuodesta 1992 lähtien. == Historia == Ensimmäinen FIRST-robottikilpailu oli suunniteltu innoittamaan lukiolaisia ryhtymään insinööriksi antamalla heille kokemusta työskentelystä ammattitaitoisten insinöörien kanssa robottia kehitettäessä. Tuolloin vuonna 1992 First-robottikilpailu pidettiin Manchesterin lukion liikuntasalissa. FIRST-organisaatio pyrkii innostamaan opiskelijoita insinööreiksi. FIRST pyrkii korostamaan tiimityöskentelyä ja yhteistyötä insinöörien keskuudessa sekä kannustaa kilpailevia joukkueita pysymään ystävällisinä ja auttamaan toinen toisiaan tarvittaessa. Siihen viittaa Woodie Flowersin keksimä iskulause "hyväntahtoinen ammattimaisuus", joka kehottaa kilpailijoita keskiseen kunnioitukseen ja rehellisyyteen yksilöiden toiminnassa. == Robotit == Kilpailun haaste vaihtuu joka vuosi, eivätkä joukkueet voi käyttää komponentteja edellisien kilpailujen roboteista. Robotit painavat suunnilleen 60 kg riippuen kunkin vuoden säännöistä. Perustarvikkeet annetaan jokaiselle joukkueelle osaston mukaan. Rekisteröityminen ja perustarvikesetti maksaa yhteensä n. 5 000 dollaria. Tämän lisäksi tiimillä on lupa käyttää robottiinsa 3 500 dollaria. Tämän säännön tarkoitus on estää rikkaampia joukkueita satsaamasta enemmän köyhempiin joukkueisiin nähden. == Osallistuminen == Kilpailun yksityiskohdat julkaistaan tammikuun alussa ja joukkueille annetaan kuusi viikkoa aikaa rakentaa kilpailukykyinen robotti, jotta se voi lunastaa paikan kilpailuun. Vuonna 2007 joukkueet kilpailivat 37:ssa alueellisessa kilpailussa koko maaliskuun ajan tavoitteenaan First MM-kisat Atlantassa, Georgiassa. Edellisinä vuosina MM-kisat on pidetty Houstonissa, Texasissa ja Walt Disney Worldin Epcot-puistossa. Vuodesta 2007 alkaen yli 1 300 lukiojoukkuetta eli yhteensä 32 306 oppilasta Brasiliasta, Kanadasta, Israelista, Meksikosta, Alankomaista, Yhdysvalloista, Isosta-Britanniasta on osallistunut kilpailuun. ==Lähteet== *US FIRST Robotics Luokka:Robotiikka Luokka:Tekniikan ja teknologian kilpailut
Bidston

Bidston on yksi englantilaisen Birkenheadin kaupungin esikaupunkialueista. Bidston sijaitsee Wirralin niemimaalla, mäen päällä, noin 60 metriä merenpinnan yläpuolella. Vuoden 2001 väestönlaskennassa alueen väkiluku oli 10 446, joista naisia oli 5 721 ja miehiä 4 725. Bidstonissa sijaitsee vuonna 1882 rakennettu St. Oswaldin anglikaanikirkko. Kirkon historia ulottuu kuitenkin 1200-luvulla saakka. Bidstonin lähellä kulkee M53 moottoritie. Alueen paikallisliikennettä palvelee myös Bidstonin rautatieasema. == Lähteet == == Aiheesta muualla == * Wirral Metropolitan Borough Council: Bidston Hill Luokka:Asutut paikat Merseysidessä Luokka:Englannin kaupungit
Avara

Avara on vuokra-asuntojen omistuksia johtava ja hallinnoiva palveluyritys. Avara Oy muodostui jakautumisessa 31. lokakuuta 2012. Marraskuussa 2012 Avara Oy jakautui jälleen, tällä kertaa kolmeksi yhtiöksi, jotka olivat Avara Oy, Amplus Holding Oy ja Probus Holding Oy. Avara vastaa noin 7 500 vuokra-asunnon hallinnoinnista ja toiminnan organisoinnista eri puolilla Suomea. Asuntojen vuokrauksen hoitaa Ovenia Isännöinti Oy. ==Historia== Avaran ja sen edeltäjän YH-Suomen historia liittyy vuonna 1939 perustetun Rakennusosuuskunta Hakan historiaan. Pitkään talkoovoimin ylläpidetystä organisaatiosta syntyi Rakennuttava Haka ja siitä viimein vuonna 1983 kuntien omistama YH- Rakennuttaja alueellisine yhtiöineen. 1990-luvulla organisaatio laajeni yleishyödyllisen arava-rakennuttamisen lisäksi kiinteistösijoittamiseen: vuokra- sekä asumisoikeusasuntojen omistukseen ja isännöintiin. Omistajakentän kuntapainotteisuus pieneni oleellisesti 2000-luvulla, ja samalla paikallisista yhtiöistä muodostettiin YH-konserni, joka myöhemmin sai nimen YH-Suomi Oy. Maaliskuussa 2008 konsernin emoyhtiö muutti nimensä Avara Suomi Oy:ksi. Yhtiö jakautui 31.5.2010 kiinteistöliiketoimintaa harjoittavaksi Avara Asunnot Oy:ksi (nykyisin Avara Oy) ja isännöintiliiketoimintaa harjoittavaksi Avara Isännöinti Oy:ksi. Hallinnointiyhtiö Avara Oy muodostui kiinteistösijoitusyhtiö Avaran jakautumisessa 31. lokakuuta 2012. ==Lähteet== * Avara-konsernin internetsivusto ===Viitteet=== Luokka:Asuntopolitiikka Luokka:Suomalaiset rakennuttajat Luokka:Suomalaiset kiinteistöomistajat
Butes (Teleonin poika)

Butes () oli kreikkalaisessa mytologiassa Teleonin poika, joka asui Attikassa.Apollonios Rhodios, Argonautika 1.90-104 (engl. käännös) Hyginuksen kertomuksessa hän sekoittuu Pandionin poikaan Butekseen Hyginuksen nimettyä Pandionin puolison myös Teleonin puolisoksi.Hyginus, Fabulae xiv (engl. käännös) Butes osallistui argonauttien retkeen. Kun argonautit kohtasivat seireenit ja nämä houkuttelivat heitä lauluillaan, retkikunta pelastui Orfeuksen laulettua seireenien äänten yli. Ainoastaan Butes heittäytyi mereen päästäkseen seireenien luo.Apollodoros, Bibliotheke ('Kirjasto') 1.9.25 (engl. käännös) Afrodite kuitenkin pelasti Buteen hukkumiselta vei hänet Lilybaioniin Sisiliaan.Apollonios Rhodios, Argonautika 4.885-921 (engl. käännös) Siellä Buteesta tuli elymien kuningas, ja hän sai kaksi poikaa Afroditen kanssa, PolykaoninPausanias, Periegesis tes Hellados ('Kreikan kuvaus') 4.2.1 (engl. käännös) ja Eryksin.Diodoros Sisilialainen, Historian kirjasto 4.83.1 (engl. käännös) == Lähteet == Luokka:Argonautit
Aino Kallunki

Aino Kallunki (s. 19. elokuuta 1950) on kilpauransa lopettanut suomalainen ampumahiihtäjä, joka kilpaili maailman huipputasolla 1980-luvun alkupuolella. Hän edusti urallaan Ranuan Peuraa ja Ounasvaaran Hiihtoseuraa. Kallunki sijoittui naisten maailmancupia edeltäneen Euroopan cupin kokonaiskilpailussa kolmanneksi kaudella 1982–1983 norjalaisten Gry Østvikin ja Siv Bråtenin jälkeenBiathlon World Cup Women Sports123.com . Vuonna 1984 hän voitti Falunin hiihtokisoissa viiden kilometrin kilpailun ja sijoittui kymmenellä kilometrillä kolmanneksi1984 (Falun) Skidskytte Svenska Skidspelen FIS World Cup Kallunki voitti vuosina 1983–1988 ampumahiihdossa yhteensä neljä Suomen mestaruutta: kaksi niin normaalimatkalla kuin pikamatkallakin. Hiihdon SM- kilpailuissa Kallunki saavutti viestissä hopeaa Ranuan Peuran joukkueessa 1979 ja pronssia Ounasvaaran hiihtoseurassa 1973. Henkilökohtaisilla matkoilla hän sijoittui parhaimmillaan kahdeksanneksi. == Lähteet == Luokka:Suomalaiset ampumahiihtäjät Luokka:Suomalaiset maastohiihtäjät Luokka:Vuonna 1950 syntyneet Luokka:Elävät henkilöt
Otto Heidl

Otto Heidl (8. syyskuuta 1910 – 11. marraskuuta 1955 Bochum, Länsi-Saksa) oli saksalainen SS-Hauptsturmführer ja lääkäri, joka toimi Auschwitzissa 1941 ja Stutthofin keskitysleirillä 1942–1945. Marraskuussa 1955 Heidl asetettiin saksalaisen tuomioistuimen eteen Bochumissa Stutthofin aikaisesta toiminnastaan. Hän hirttäytyi vankisellissään. == Lähteet == Luokka:Saksalaiset lääkärit Luokka:Sotarikoksista syytetyt Luokka:SS-sotilaat Luokka:Vuonna 1910 syntyneet Luokka:Vuonna 1955 kuolleet
Splay-puu

Tietojenkäsittelytieteessä splay-puu (mukautuva puu, viistopuu, engl. splay tree) on tasapainotettu binäärihakupuu, jonka erityisominaisuus on mukautuminen: peräkkäin samoihin avaimiin kohdistuvat operaatiot ovat erityisen nopeita. Splay-puun kehittivät Daniel Sleator ja Robert Tarjan vuonna 1985. == Tehokkuus == Splay-puun operaatiot toimivat tasoitetussa suoritusajassa O(log n). Koska avainkysely nostaa kysytyn solmun juureksi, peräkkäiset kyselyt toimivat vakioajassa. Käytännön tehokkuus verrattuna muihin hakupuihin riippuu käyttötavasta. Esimerkiksi treap saattaa olla nopeampi vaihtoehto. Splay-puu ei kuitenkaan vaadi lainkaan ylimääräistä tilaa linkkien lisäksi. == Katso myös == ===Esitietoja=== * Binäärinen hakupuu * Tasoitettu vaativuus * Tasapainotettu hakupuu * Mukautuva tietorakenne ===Vaihtoehtoja=== * Treap * Punamusta puu * Linkitetty lista, jossa etsitty alkio aina siirretään listan alkuun == Lähteet == * Luokka:Tietorakenteet
Andrzej Stołyhwo

Andrzej Stołyhwo (1939 – 18. huhtikuuta 2016) oli puolalainen professori, joka erikoistui luonnollisten ja teollisesti tuotettujen rasvojen ja öljyjen analysointiin. == Koulutus == Stołyhwo suoritti kemian maisteritutkinnon 1961, PhD-tutkinnon 1968 ja DSc-tutkinnon 1988, kaikki Gdańskin teknillisessä korkeakoulussa. == Tutkimus ja ura == Stołyhwo toimi post. doc. tutkijana Minnesotan yliopiston Hormel-instituutissa 1971–1972, sekä opettajana École polytechniquessa, Palaiseaussa, Ranskassa 1981–1985 ja Universite Pierre et Marie Curie PARIS VI:ssa 1982–1985. Kotimaassaan hän toimi kotiyliopistonsa lisäksi muun muassa professorina Varsovan maatalousyliopistossa (). Hänen tutkimuksensa keskittyi kromatografian mittaustekniikan kehittämiseen erityisesti kaasukromatografiaan (GLC), korkean erotuskyvyn nestekromatografiaan (HPLC), ylikriittiseen kromatografiaan (SFC) sekä kapillaariseen elektroforeesiin. Hän julkaisi alallaan 55 tieteellistä artikkelia, yhden patentin sekä oli mukana keksimässä lasersädepohjaista mittausmenetelmää korkean erotuskyvyn nestekromatografiaan. Vuonna 2002 Stołyhwo tutki saksalaisen professorin ja SS-patologin Rudolf Spannerin toisen maailmansodan aikana Danzigin anatomisessa instituutissa tuottamaa saippuaa, joka väitettiin sisältävän ihmisrasvoja muun muassa Stutthofin keskitysleirivankien ja lähiseudun mielisairaaloiden asukkien ruumiista. Hän totesi saippuanäytteiden sisältävän kaoliinia, mikä viittasi ihmisrasvoista peräisin olevan saippuan tulleen käytetyksi hyödyntämistarkoituksessa. Tämä oli hänen mukaansa vastoin yleisiä lääketieteen eettisiä periaatteita. ==Katso myös== Tehtiinkö Stutthofin juutalaisista saippuaa? == Lähteet == Luokka:Puolalaiset kemistit Luokka:Puolalaiset professorit Luokka:Vuonna 1939 syntyneet Luokka:Vuonna 2016 kuolleet